
Ministru kabineta rīkojums Nr. 280
Rīgā 2026. gada 20. maijā (prot. Nr. 28 27. §)
Par valsts nekustamā īpašuma "Piejūras ielas" Carnikavas pagastā, Ādažu novadā, nodošanu Ādažu novada pašvaldības īpašumā
· 1. Pamatojoties uz Meža likuma 44. panta ceturtās daļas 2. punkta "a" apakšpunktu un Publiskas personas mantas atsavināšanas likuma 42. panta pirmo daļu un 43. pantu, atļaut Zemkopības ministrijai nodot bez atlīdzības Ādažu novada pašvaldības īpašumā valsts nekustamo īpašumu "Piejūras ielas" (nekustamā īpašuma kadastra Nr. 8052 002 2389) – zemes vienību (zemes vienības kadastra apzīmējums 8052 002 2120) 0,15 ha platībā, zemes vienību (zemes vienības kadastra apzīmējums 8052 002 2121) 0,67 ha platībā, kā arī būvi (būves kadastra apzīmējums 8052 002 2121 001) un zemes vienību (zemes vienības kadastra apzīmējums 8052 004 1148) 0,88 ha platībā – Carnikavas pagastā, Ādažu novadā (turpmāk – nekustamais īpašums), kas ierakstīts zemesgrāmatā uz valsts vārda Zemkopības ministrijas personā, lai saskaņā ar Pašvaldību likuma 4. panta pirmās daļas trešo punktu to izmantotu pašvaldības autonomo funkciju īstenošanai – ceļu būvniecībai, uzturēšanai un pārvaldībai. 
· 2. Ādažu novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.
· 3. Ādažu novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Ādažu novada pašvaldība nodrošina šā rīkojuma 2. punktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

